《挽曾公衮宝文 其二》
宋代·李正民

际会光华旦，传家各有人。荣名今已矣，陈迹重悲辛。

曷报生刍礼，难留玉树春。隼旟空望断，清泪落衣巾。

作者简介：宋扬州人，字方叔。李定孙。徽宗政和二年进士。历官中书舍人。出为两浙、江西、湖南抚谕使，具奏官吏能否，民事冤抑，听陈诉，为申理。以奉使称职，除给事中、吏部侍郎。历江西路提刑，以徽猷阁待制知吉州，奉祠归。有《己酉航海记》、《大隐集》。